Нобэ
Химикым и махуэщ
Урысей хьэрычэтыщIэм и махуэщ
Урысей шууейм и махуэщ
Польшэм щагъэлъапIэ Анэм и махуэр
Куржым и лъэпкъ махуэшхуэ нэхъыщхьэщ — щхьэхуитыныгъэм и махуэщ
1896 гъэм Урысейм и пащтыхь тажыр щхьэратIэгъащ Николай ЕтIуанэм — иужьрей урысей императорым.
1918 гъэм Кавказ ЩIыб Федерацэр зэхэкIащ Куржы, Армение, Азербайджан республикэ щхьэхуитхэу.
1928 гъэм ФИФА-м и зэIущIэм унафэ къыщащтащ илъэсиплI къэс зэ футболымкIэ дунейпсо зэпеуэ егъэкIуэкIыным теухуауэ.
1942 гъэм Iэ традзащ совет-инджылыз дзэ зэгурыIуэныгъэм.
1945 гъэм СССР-м унафэ къыщащтащ и промышленностыр мамыр псэукIэм зэрытраухуэ-жым и IуэхукIэ.
1947 гъэм цIыхум и хьэкумыр укIкIэ щащIэну зэрыхуимытым теухуа унафэ СССР-м къыщащтащ. 1950 гъэм а унафэр якъутэжауэ щытащ.
1991 гъэм Гамсахурдие Звиад Куржы Республикэм и япэ президенту хахащ.
1995 гъэм Къэбэрдей- Балъкъэр къэрал мэкъумэш академиер (КъБКъМА-р) къызэIуахащ. Иджы ар Къэбэрдей-Балъкъэр къэрал мэкъумэш университетщ.
Археолог, тхыдэ щIэныгъэхэм я доктор, профессор, Лениным и цIэр зезыхьэу щыта саугъэтым и лауреат, КъБАССР-м щIэныгъэмкIэ щIыхь зиIэ и лэжьакIуэ Крупнов Евгений къызэралъхурэ илъэси 113-рэ ирокъу.
Филологие щIэныгъэхэм я доктор, КъБКъУ-м и профессор Щэрдан Iэбу къызэралъхурэ илъэс 89-рэ ирокъу.
Урысей уэрэджыIакIуэ, УФ-м щIыхь зиIэ и артисткэ Варум Анжеликэ (и цIэ дыдэр Мариещ) и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 13 — 15, жэщым градуси 8 — 10 щыхъунущ.
